《题昆仑山樵传后》
清代·徐恪

清江下海门，火石矗千丈。南有丛桂芳，下隐犹溪橡。

山人眷归卧，手把青藜杖。蹉跎中兴策，惆怅凌云想。

空山号鸺鹠，寒室走夔罔。著书高等身，谈笑时抵掌。

空同昆仑巅，长啸为神往。浮云太华屐，流水浙江桨。

遗泪洒双峰，乾坤划回莽。

作者简介：徐恪，字昔民，一字息溟，江阴人。康熙丙寅拔贡，官罗城知县。有《九炉山人集》。